Mustve Never Met You Luke Combs Mp3 [b.02 id ] » Dancite
Reviewed by Zulfikar on Saturday June 23 2018 ★ 86 out of 100 based on 26 user ratings
• Daru Badnaam Kardi Mp3 Song Har­ti­ge ham-kaas olie­bol­len	Gerelateerde video's
Har­ti­ge olie­bol­len	Receptvideo - 01:20 min.	Lekker van Albert Heijn: www.ah.nl/allerhande Dissipline en opbouende Probleemoplossing
Geskryf deur Alta Marais on 26 September 2011. Posted in Positiewe Ouerskap - Dissipline	Afknouery so oud is as die mens se geskiedenis, maar verskeie navorsers bevind dat dit aan die toeneem is. Kuber afknouery dra tot die toename by, maar 'n samelewing wat vinniger verander as ooit tevore en ouers wat rondtas omdat die ouerskapmodel wat hulle van hulle ouers geërf het nie meer in die nuwe omstandighede doeltreffend is nie, speel ook 'n beduidende rol.
Wat afknouery betref kan jou kind die slagoffer wees, of – skokkend soos dit mag wees – die een wat afknou. Die geheim in beide gevalle is om kinders te help om gesonde verhoudings aan te knoop.
Lees meer... Lewer kommentaar Trefslae: 3621
Geskryf deur Alta Marais on 17 September 2010. Posted in Positiewe Ouerskap - Dissipline	My kind meet kragte met my – en wen
‘n Radelose ouer vertel dat haar voorskoolse kind weier om opdragte uit te voer. Hy weier onder andere volstrek om sy speelgoed op te tel as hy klaar gespeel het. Sy gee dan vir hom ‘n keuse soos: “As jy nie jou speelgoed optel nie, kan ons nie die storie lees wat jy so graag wil hoor nie.” Hy kies dan om nie die storie te hoor nie. Dit maak nie saak wat sy probeer nie – hy hou voet by stuk en gee nie in nie.
Iemand anders vertel dat sy as klein kind geweier het om in opdrag van haar ouers vir haar boetie verskoning te vra omdat sy “lelik” was met hom. Sy is aangesê om op ‘n stoel te sit tot sy kans sien om verskoning te vra. Sy het ure op die stoel deurgebring, maar kon nie beweeg word om verskoning te vra nie.
Ouers beland onverhoeds in so ‘n “oorlog” of “magstryd” met weerstandige kinders oor hulle verantwoordelikhede en pligte. Wat ouers moet verstaan is dat hulle nie die stryd kan wen nie. Kinders het al die tyd in die wêreld om die magspel te speel en jou te toets en te beproef. Al raad is om die kind oor te haal tot ‘n ander siening.
1. Fokus op die probleem en nie op jou kind of die stryd nie, want as ma op die kind fokus en hom beskuldig, byvoorbeeld: “Jy is ongehoorsaam/ stout”, verstaan hy dat hy die probleem is. Hy voel dan veronreg en jammer vir homself en nie oor sy ongewenste gedrag nie. Boonop sal die kind ervaar dat sy ouer onbillik teenoor hom is. As sy in ‘n stryd tree met haar kind oor byvoorbeeld optel van speelgoed, kan ‘n volskaalse magstryd ontstaan sonder dat die probleem opgelos word. Dit help die ouer om minder emosioneel te reageer en gee perspektief as sy in haar gedagtes die probleem van haar kind skei en vir haarself sê dat hy nie die probleem is nie. Sy is vir hom lief en hy is pragtig en is nie ‘n slegte mens omdat hy nie die speelgoed optel nie. Die probleem is dat die speelgoed nie opgetel word nie.
Lees meer... Lewer kommentaar Trefslae: 3560
Geskryf deur Alta Marais on 07 Desember 2009. Posted in Positiewe Ouerskap - Dissipline	Alle kinders kry nie woedeuitbarstings as hulle kwaad word nie. Kinders wat kwaad is kan ook nors, dikmond en nukkerig word. Dit kan aangehelp word as ‘n ouer se dissipline só streng is dat die kind nie toegelaat word om uiting te gee aan sy woede nie. Die kind sal waarskynlik in sy kamer te gaan sit en tob terwyl die woede soos ‘n klont in hom bly vassteek, of hy sal vir ure aaneen nie praat nie as hy van mening is dat hy te na gekom of iets ontsê is. Sulke gedrag kan ‘n ouer magteloos kwaad maak. Aan die ander kant, omdat so ‘n kind nie openlik opstandig is nie, gebeur dit soms dat die probleem nie raakgesien word nie.
As ‘n ouer se doelwit is dat sy kind sal ontwikkel tot ‘n emosioneel volwasse grootmens wat ook goeie verhoudings met mense sal hê, is hierdie ‘n gevaarlike toestand. ‘n Nors, nukkerige kind kry boonop dikwels moeilikheid in die skool en dit vererger die probleem, want hy kry teëspoed eerder as waardering en liefde van die onderwysers. Die waarheid is dat so ‘n kind meer liefde en begrip nodig het, nie minder nie. Om sy norsheid met streng dissipline te probeer aanspreek verbeter nie die situasie nie, maar vermeerder sy onderdrukte woede. Die gevaar bestaan dat so ‘n kind kwaad deur die lewe sal gaan.
Wat moet die bekommerde ouer verstaan?
Lees meer... Lewer kommentaar Trefslae: 2554
Geskryf deur Alta Marais on 22 November 2009. Posted in Positiewe Ouerskap - Dissipline	Soms verdwyn twee- tot driejarige kleuters se humeuruitbarstings en ouers klop hulself dankbaar op die skouer omdat hulle daarin geslaag het om die problem te hanteer. Dan duik dit weer op vier- tot vyfjarige ouderdom in volle glorie op en ouers wonder :”Het ons metodes nie gewerk nie of wat het ons tog nou weer verkeerd gedoen?” Erger nog, hulle begin wonder of hulle ‘n “probleemkind” het.
Die nuwe uitbarstings, wat dikwels volg op ‘n tydperk van redelike emosionele stabiliteit, kondig egter aan dat die kind ‘n nuwe groeifase bereik het, en is nie die ou probleem wat weer opgevlam het nie. As die kind nou skielik ‘n uitbarsting het omdat hy nog wil speel of televisie kyk as dit badtyd is, of as sy weier om speelgoed op te tel omdat sy reeds besig is met iets anders, laat dit die ouers gefrustreerd en moedeloos voel. Hulle redeneer dat Jannie of Sannie darem al teen die tyd die reëls behoort te ken en gehoorsaam. Die waarheid is egter dat die weerstand en oënskynlike luiheid spruit uit ‘n magdom nuwe belangstellings en pas verworwe vaardighede. Hulle is so besig met al die nuwe dinge in hulle lewens dat daar, sover dit hulle aangaan, doodeenvoudig nie genoeg tyd is vir onbenullighede soos bad en speelgoed optel nie. Die nuwe aktiwiteite maak hulle ook moeg en daar is nie genoeg energie vir vervelige, minder aangename take nie. Kinders op hierdie stadium het, volgens hulle siening, eintlik al hulle energie nodig om ‘n magdom van nuwe, interessante sake te ondersoek. Dit sal help as ouers gedurende hierdie tyd baie kwaliteittyd saam met hulle kind deurbring en saam met hom of haar nuwe belangstellings navolg (lees weer die insetsel oor kwaliteittyd).
Lees meer... Lewer kommentaar Trefslae: 2467
Geskryf deur Alta Marais on 02 November 2009. Posted in Positiewe Ouerskap - Dissipline	Ouers is soms verstom oor hulle kleinding van ‘n jaar tot 18 maande se heftige uitbarstings. Teen dié tyd het hulle gewoonlik reeds ontdek dat hy of sy ‘n sterk eie willetjie het. Hy sou reeds kwaai geskree het as hy honger, te styf toegedraai, of ongemaklik was weens een van ‘n verskeidenheid van redes. Teen twee, as hierdie kind begin loop en praat, raak humeuruitbarstings (“temper tantrums”) nog meer algemeen. Selfs die mees tevrede babas kan op die stadium kwaai uitbarstings kry.
Wat gebeur is dat baba besig is om ‘n persoon in eie reg te word en dat hy sy eise helder en duidelik onder die aandag van sy versorgers wil bring. Hy is nou meer mobiel en nuuskierig, vol energie en is besig om die wêreld te ontdek. Sy dominante dryfveer is om te “gaan” en nie om te “stop” nie. Woede en weerstand is sy natuurlike reaksie op stoptekens. As die ouer hom teveel probeer inperk, moontlik omdat ander familielede dit verwag, kan dit wees dat die uitbarstings erger sal word gedurende die vroeë ontwikkelingsjare en dat frustrasie sal opbou wat ernstige probleme later in sy lewe kan veroorsaak.
Wat kan die ouer doen? Lees meer... Lewer kommentaar Trefslae: 2880
123»Einde	KIX lesse	Hier is 'n seleksie van lesse uit die Touleiertjies van die afgelope paar jare.	In die voetspore van Jesus	In Jesus se voetspore plakkaat in kleur.pdf